Madridas (regionas)
Madrido regionas, oficialiai – Madrido bendruomenė (isp. Comunidad de Madrid) – viena iš 17 Ispanijos autonominių bendruomenių. Yra šalies centre, istorinėje Kastilijos srityje, aplink sostinę Madridą. Ribojasi su Kastilijos ir La Mančos bei Kastilijos ir Leono regionais. Regiono sienos sutampa su Madrido provicijos ribomis. Didžiausi miestai: Madridas, Mostolesas, Alkala de Henaresas, Fuenlabrada, Leganesas, Alkorkonas, Chetafė, Torechon de Ardosas, Alkobendasas.